**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanci Národnej rady Slovenskej republiky Viera Dubačová a Miroslav Beblavý

**2. Názov návrhu právneho predpisu:** Návrh zákona**,** ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov

**3. Problematika návrhu právneho predpisu:**

a) nie je upravená v primárnom práve Európskej únie,

b) nie je upravená v sekundárnom práve Európskej únie,

c) nie je obsiahnutá v judikatúre Súdneho dvora Európskej únie.

Vzhľadom na to, že problematika návrhu právneho predpisu nie je upravená v práve Európskej únie, je bezpredmetné vyjadrovať sa k bodom 4. a 5.

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy |  | X |  |
| – vplyvy na hospodárenie obyvateľstva, |  | X |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Dotácia na podporu rozvoja investigatívnej žurnalistiky bude poskytovaná z rovnakej rozpočtovej kapitoly úradu vlády ako v súčasnosti, pričom prípadné navýšenie disponibilných prostriedkov závisí od uváženia vlády Slovenskej republiky. Upozorňujeme, že keď bol schválený zákon č. 201/2013 Z. z., ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení zákona č. 287/2012 Z. z. (ktorého účelom bolo doplniť do platného dotačného zákona právomoc poskytovať dotácie v ďalšej oblasti), a to ako vládny návrh zákona, doložka vybraných vplyvov taktiež uvádzala pri vplyvoch na rozpočet verejnej správy „žiadne“.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné